Diari Oficial de la Generalitat Valenciana


Sumari del DOGV 7153, del 15-11-2013 (2013/10359)

Informació pública de la sentència dictada pel Tribunal Suprem en el recurs de cassació número 3838/2010.
---------------------------------------------------------------------------------------------------------

### Dades del document

Número de DOGV
:   7153

Data del DOGV
:   15-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10480


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Informació pública de la sentència dictada pel Tribunal Suprem en el recurs de cassació número 3838/2010. [2013/10936]  
Procediment ordinari número 1/000246/1486-OW  
María Ángeles Momparler Carrasco, secretària judicial de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, faig saber que en el procediment ordinari amb el número 1/000246/2008, interposat per la Delegació del Govern a la Comunitat Valenciana contra l'Acord de la Comissió Territorial d'Urbanisme de Castelló de la Plana, Conselleria de Territori i Habitatge de 18 de febrer de 2008, que aprova el pla parcial de millora en el sector ampliació del nucli urbà de la Vall d'Alba, a Castelló, ha recaigut una resolució en data 21 de juny de 2013, dictada per la Secció Quinta de la Sala Tercera del Tribunal Suprem, en el recurs de cassació número 3838/2010, la part dispositiva de la qual és del següent tenor literal:  
«Rebutgem les causes d'inadmissió alegades i declarem que pertoca el recurs de cassació interposat per l'advocat de l'Estat, en la representació que legalment exercix de l'Administració General de l'Estat, contra la Sentència de data 12 de març de 2010, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana en el recurs contenciós administratiu número 246/2008, la qual, per consegüent, anulem, alhora que estimem el recurs contenciós administratiu sostingut per l'advocat de l'Estat, en la indicada representació, contra l'Acord de la Comissió Territorial d'Urbanisme de Castelló, de 18 de febrer de 2008, pel qual es va aprovar el pla parcial de millora d'ampliació del nucli urbà de la Vall d'Alba, i es va supeditar l'aprovació definitiva a determinades correccions tècniques, i contra la Resolució de 23 d'abril de 2008, de la directora general d'Ordenació del Territori, per la qual es van considerar complits els condicionants arreplegats en l'Acord de la Comissió Territorial d'Urbanisme de 18 de febrer de 2008, i es va procedir a aprovar definitivament el pla parcial de millora d'ampliació del nucli urbà de la Vall d'Alba. Acords que també declarem nuls per ser contraris a dret, sense fer una condemna expressa al pagament de les costes processals produïdes en la instància i en este recurs de cassació.  
  
  
Esta és la nostra sentència, que el Consell General del Poder Judicial haurà d'inserir en la publicació oficial de jurisprudència d'este Tribunal Suprem, i que, definitivament jutjant, pronunciem, manem i firmem».  
  
Cosa que es fa pública als efectes preceptuats en l'article 72.2, en relació amb el 107.2 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 24 de juliol de 2013.- La secretària: María Ángeles Momparler Carrasco.